नई दिल्ली: टेलीकॉम कंपनी एयरटेल ने 4जी ग्राहकों तक पहुंचने का नया तरीका निकाला है। एयरटेल ने कहा है कि उसके 2जी और 3जी उपयोग करने वाले ग्राहक अगर 4जी स्मार्टफोन में अपग्रेड होते हैं तो उनका 30 जीबी फ्री डेटा दिया जाएगा। एयरटेल ने कहा कि यह पहल 'मेरा पहला स्मार्टफोन' पहल का पूरक है, जिसके तहत विभिन्न मोबाइल हैंडसेट निर्माताओं के साथ कंपनी ने भागीदारी कर किफायती 4जी स्मार्टफोन्स के लिए एक खुले इकोसिस्टम का निर्माण किया है।